**HE 0437-5439** (myös **HVS3**) on massiivinen korkeanopeuksinen tähti. Se on pääsarjaan kuuluva B-spektriluokan tähti Kultakalan tähdistössä. Se löydettiin vuonna 2005 Euroopan eteläisen observatorion VLT:n 8,2 metrin *Kueyen*-teleskoopilla. HE 0437-5439 on nuori tähti, sen ikä on arviolta 30 miljoonaa vuotta. Tähden massa on melkein yhdeksän kertaa Auringon massa ja tähti on 200 000 valovuoden päässä Kultakalan tähdistössä, 16 astetta pohjoiseen Suuresta Magellanin pilvestä (LMC) ja hiukan sitä kauempana. Tähdellä näyttää olevan suuri pakonopeus: 723 km/s (2 600 000 km/h). Tällä nopeudella se ei enää ole Linnunrata-galaksin gravitaatiossa kiinni ja poistuu galaksienväliseen avaruuteen. Sen arveltiin aluksi lähteneen LMC:sta sinkoutuen pois vähän syntymänsä jälkeen.

Vuonna 2010 julkaistussa tutkimuksessa arvioitiin tähden liikettä perustuen Hubble-avaruuskaukoputken ottamiin kuviin vuosilta 2006 ja 2009. Tutkimus sulki LMC:n pois tähden alkuperäisenä lähteenä, mutta sopi olettamukseen sen sinkoutumiseen pois Linnunrata-galaksista. Tähden nopeudesta on päätelty sen tapahtuneen 100 miljoonaa vuotta siten. Mutta koska tähti on vain 20 miljoonan vuoden ikäinen viittaa siihen, että se on Sininen harhailija, tähti joka on syntynyt binaaritähtien yhdistymisellä, joka kaksoistähti on sinkoutunut pois Linnunradan keskustasta. Että näin olisi voinut tapahtua, alun perin sen on pitänyt olla kolmoistähtijärjestelmä.

Galaksista poistuminen
----------------------

Tutkimusten mukaan kolmitähtinen järjestelmä matkasi Linnunradan keskustan halki, jolloin se vaelsi liian läheltä galaksin keskusta (missä ajatellaan olevan massiivinen musta aukko). Musta aukko kaappasi yhden tähden singoten kaksi muuta pois Linnunradasta, missä ne sitten yhdistyivät muodostaen kuuman sinisen tähden. Nuori tähti kiitää avaruuden halki 2 600 000 km/h nopeudella, mikä on noin kolme kertaa nopeampaa kuin Auringon kehäliike galaksin keskustan ympäri. Nopeus on tarpeeksi suuri ylittääkseen galaksin painovoiman.

Sininen karkulainen on arviolta 200 000 valovuoden etäisyydellä Linnunrata-galaksin keskuksesta.

Arvioitu tapahtumaketju.Tähden tarkka sijainti.

Lähteet
-------

1. ↑  The Optical Gravitational Lensing Experiment. Additional Planetary and Low-Luminosity Object Transits from the OGLE 2001 and 2002 Observational Campaigns, A. Udalski, G. Pietrzynski, M. Szymanski, M. Kubiak, K. Zebrun, I. Soszynski, O. Szewczyk, and L. Wyrzykowski, *Acta Astronomica* **53** (June 2003), pp. 133–149.
2. 1 2  Warren R. Brown, Jay Anderson, Oleg Y. Gnedin, Howard E. Bond, Margaret J. Geller, Scott J. Kenyon, Mario Livio: A Galactic Origin For HE 0437–5439, The Hypervelocity Star Near The Large Magellanic Cloud *The Astrophysical Journal Letters*.  July 19, 2010.
3. 1 2  Star on the Run - Speeding Star Observed with VLT Hints at Massive Black Hole  November 9, 2005. European Southern Observatory. Viitattu January 28, 2008.
4. 1 2  Hyperfast Star Proven To Be Alien (Space & Time)  January 28, 2008. Science Daily. Viitattu January 28, 2008.

Aiheesta muualla
----------------

* HE 0437-5439 on NASA
* Two short video clips on the HE 0437-5439 hypervelocity star LectureMaker film crew produces an introduction and an interview with Dr. Warren R. Brown

  

Kultakalan tähdistö (Dorado) » luettelo tähdistä, luokka

|  |  |
| --- | --- |
| Tähdet | α Dor, β Dor, γ Dor, δ Dor, 36 Dor, ζ Dor, θ Dor, η2 Dor, ν Dor, ε Dor, λ Dor, WZ Dor, κ Dor, 28 Dor, π2 Dor, π1 Dor, R Dor, η1 Dor, AZ Dor, AB Dor, HD 30177, S Dor, HE 0437-5439, BB Dor, SN 1987A |
| Eksoplaneetat | HD 30177 b |